АҞӘА, ԥхынгәы 10 – Sputnik. Аԥсны иҟоу урыстәылатәи арратә база хықәкырацәатә арратә акәылӡтәы автомашьынақәа ахархәараз иаиуит ҳәа аанацҳауеит Аладатәи арратә округ апресс-маҵзура.
Х-тоннак рҟынӡа шьҭызхуа арратә машьынақәа кәылӡыла ихҟьоуп, атротил еквивалент ала 6,4 кьыла рҟынӡа иҟоу амина аԥжәара ахнагоит ҳәа аанацҳауеит апресс-маҵзура.
Иара убасгьы хара имгакәа арратә полициаа ахархәага ҷыдақәа "Колпак", "Черепаха" роураны иҟоуп, еиқәыршәахоит цәамаҭәала, акаскақәеи аԥыркқәеи рыла.
Жәабранмзазы аҟәша иазаашьҭын акәылӡы змоу амашьынақәа "Тигр-М" жәаба, артиллериатә ԥшыхәра апортативтә радиолокациатә станциақәа "Соболятник".
2018 шықәса ԥхынҷкәынмзазы раԥхьаӡа акәны еиҿкаан арратә полициа рыҟәша.